Държавен вестник, бр. 88, 2025 г., стр. 7

БРОЙ  88	
Д Ъ Р Ж А В Е Н  В Е С Т Н И К 	
СТР.  7  
данни. Финансов контрольор. Служител за 
мрежова и информационна сигурност“:
„Раздел Ia „Длъжностно лице по защита 
на личните данни. Финансов контрольор. 
Служител за мрежова и информационна 
сигурност
Чл. 5а. (1) Длъжностното лице по защита 
на личните данни е на пряко подчинение на 
директора и осъществява дейности по зако­
носъобразното прилагане на нормативните 
актове в областта на защитата на личните 
данни и в съответствие с Регламент (ЕС) 
2016/679 на Европейския парламент и на 
Съвета от 27 април 2016 г. относно защитата 
на физическите лица във връзка с обработва­
нето на лични данни и относно свободното 
движение на такива данни и за отмяна на 
Директива 95/46/EО (ОВ, L 119/1 от 4 май 
2016 г.), наричан по-нататък „Регламент (ЕС) 
2016/679“.
(2) Длъжностното лице по защита на 
личните данни:
1. контролира и наблюдава спазването 
на правилата за защита на личните данни 
и осигурява прилагането на политиката за 
защита на личните данни в центъра;
2. информира и консултира директора 
и служителите за задълженията им, про­
изтичащи от Регламент (ЕС) 2016/679 и от 
нормативните актове, които регламентират 
защитата на личните данни;
3. следи за осведомеността и обучението 
на служителите в центъра в областта на 
защитата на личните данни;
4. информира и дава препоръки относно 
съответствието на операциите по обработване 
на личните данни с установените изисквания;
5. предоставя експертни становища и насо­
ки по въпроси, свързани със законодателната 
и регулаторната защита на данните, и отчита 
рисковете, които са свързани с операциите 
по обработване на личните данни;
6. консултира директора по негово искане, 
като дава съвети по отношение на извърш­
ването на оценка на въздействието върху 
защитата на личните данни и наблюдава 
процеса по извършването на оценката;
7. осъществява сътрудничеството с Ко­
мисията по защита на личните данни и е 
контактна точка за комисията по въпроси, 
които са свързани с обработването на лич­
ните данни;
8. води регистри в съответствие с изисква­
нията на Регламент (ЕС) 2016/679. 
Чл. 5б. Финансовият контрольор е на пря­
ко подчинение на директора и осъществява 
предварителен контрол за законосъобразност 
в съответствие с изискванията на Закона за 
финансовото управление и контрол в пуб­
личния сектор, като:
1. осъществява предварителен контрол 
на всички документи и действия на цен­
търа, свързани с финансовата дейност, в 
съответствие с указанията на министъра на 
финансите;
2. извършва проверки преди вземането на 
решения за поемане на задължение и/или 
извършване на разход;
3. изисква и има право да получава всички 
данни и документи, включително в електро­
нен вариант, за целите на предварителния 
контрол и по своя преценка прави проверки 
на място;
4. осъществява предварителен контрол 
за законосъобразност преди поемане на 
задължение и извършване на разход по про­
грами и проекти, финансирани от фондове 
на Европейския съюз и други международни 
източници.
Чл. 5в. Служителят за мрежова и информа­
ционна сигурност е на пряко подчинение на 
директора и осъществява следните функции:
1. ръководи дейностите, които са свързани 
с постигане на високо ниво на мрежова и 
информационна сигурност и с целите, зало­
жени в политиката на центъра за мрежова 
и информационна сигурност;
2. участва в изготвянето на политиките и 
в документирането на информация;
3. разработва, предлага на директора за 
утвърждаване и следи за спазването на вът­
решните правила за всяка дейност, която е 
свързана с администрирането, експлоатацията 
и поддръжката на хардуер и софтуер;
4. следи за прилагането на законите, под­
законовите нормативни актове, стандартите, 
политиките и правилата за мрежовата и 
информационната сигурност;
5. консултира ръководството на центъра 
във връзка с информационната сигурност;
6. организира, координира и отговаря за 
периодичните оценки на рисковете за мрежо­
вата и информационната сигурност;
7. периодично (не по-малко от два пъти в 
годината) изготвя доклади за състоянието на 
мрежовата и информационната сигурност в 
центъра и ги представя на директора;
8. координира обученията, които са свърза­
ни с мрежовата и информационната сигурност;
9. организира проверки за актуалността 
на плановете за справяне с инцидентите и 
плановете за действия в случай на аварии, 
природни бедствия или други извънредни 
обстоятелства, анализира резултатите от тях 
и организира изменение на плановете, ако 
е необходимо;